stanford-oval/wikipedia huggingface dataset:
Atolli
Aiheesta muualla

Kuvia tai muita tiedostoja aiheesta atolli Wikimedia Commonsissa
Atollin syntyvaiheet: 1 Vulkaaninen saari, 2 Rantariutta, 3 Valliriutta, 4 Atolli.
Albanialainen iso-polyfonia

Kansanmusiikkiryhmä Kaakkois-Albanian Skraparista.
Albanialainen iso-polyfonia eli moniääninen laulanta on perinteinen osa Albanian kansanmusiikkia ja sisällytetty Unescon aineettoman kulttuuriperinnön luetteloon. Sana "iso" viittaa laulua säestävään hyminään, joka on peräisin bysanttilaisesta kirkkomusiikista. Myös kirkkomusiikissa itse laulua säesti hyminä.
Polyfoninen laulanta on osa Myzeqen, Toskërian, Çamërian ja Labërian alueen kulttuuria. Saman kaltaista polyfonista laulamista tunnetaan harrastettavan myös Pohjois-Albanian Peshkopin, Kosovon Kaçanikin, Pohjois-Makedonian Pologin, Tetovon, Kičevon ja Gostivarin, ja Pohjois-Albanian ja Etelä-Montenegron Malësian alueilla.
Labëria on erityisen tunnettu moniäänisestä laulannasta, ja laulu voi olla kaksi-, kolme- tai jopa neliäänistä. Kaksiäänisiä kappaleita laulavat vain naiset, kun taas kolmiäänisiä voivat laulaa sekä miehet että naiset. Neliääninen laulu on Labërian erikoisuus. Tutkimukset ovat osoittaneet, että neliääninen laulu kehittyi kolmiäänisen jälkeen ja että se on polyfonisen laulannan kaikkein monimutkaisin muoto.
Lokakuusta 1968 lähtien Albaniassa on pidetty viiden vuoden välein lokakuussa Gjirokastërin kansallinen kansanperinnefestivaali, jossa on tavallisesti esitetty paljon polyfonisia lauluja.
Käännös suomeksi
Anna Höglund (tieteilijä)

Anna Höglund (s. 1970) on ruotsalainen kirjallisuudentutkija, joka on tehnyt vampyyreistä väitöskirjan Vampyrer. En kulturkritisk studie av den västerländska vampyrberättelsen från 1700-talet till 2000-talet. Hän on tutkijana Växjön ja Lundin yliopistoissa, joissa hänen aiheinaan ovat kirjallisuudentutkimus, kulttuuritutkimus, kulttuurisosiologia ja sosiologia. Hän on kiinnostunut vampyyreistä ja hirviöistä niin tutkijana kuin yksityishenkilönäkin.
Aiheesta muualla

Vampyren: Från zombie till sex, Unt.se (Archive.org)
"Vi är alla vampyrer!", Dagen Nyheterv
Anna Inginmaa

Anna Inginmaa on suomalainen laulaja ja musiikintekijä. Inginmaa julkaisi singlen ”Syysvalssi” vuonna 2011. Hän kilpaili The Voice of Finlandin ensimmäisellä tuotantokaudella ja Uuden Musiikin Kilpailussa vuonna 2012 kappaleella ”Meikin alta”. Inginmaa on mukana kokoonpanossa Röyhkä/Inginmaa/Hypnomen, jonka ensimmäinen albumi Huominen on uni ilmestyi vuonna 2016.
Aiheesta muualla

Kotisivut
Andenesin majakka

| --- | --- |
Sijainti:  Andøy Norja
Sijaintipaikka:  Andøya 
Vesistö:  Norjanmeri 
| --- | --- |
Korkeus:  40  m 
Materiaali:  valurauta 
Luokitus:  kulttuuriperintökohde Norjassa (d) 
| --- | --- |
Valmistunut:  1859 
Automatisoitu:  1978 
| --- | --- |
Valon korkeus:  40,0  m 
Valoteho:  152 500 kandela, 2 358 000 kandela 
Valonkanto:  33,0  km 
Valon ominaisuudet:  FFl W 30s 
| --- | --- |
ARLHS:  NOR001 
Admiralty:  L3456 
List of Lights:  54867 
MarineTraffic:  1000003670 
NGA:  115-12940 
Norsk fyrliste:  822000 
muokkaa - muokkaa wikitekstiä - muokkaa Wikidataa
Andenesin majakka (norj. Andenes fyr) on Andøyn kunnassa Nordlandin läänissä Norjassa sijaitseva majakka. Se perustettiin vuonna 1925 ja automatisoitiin sekä jätettiin miehittämättömäksi 1978.
Aiheesta muualla

Kuvia tai muita tiedostoja aiheesta Andenesin majakka Wikimedia Commonsissa
Azemin palatsi

| Azemin palatsi |
| --- | --- |

Sijainti:  Damaskos  Syyria
Koordinaatit:  33°30′37″N, 36°18′25″E
Rakennustyyppi:  palatsi
Valmistumisvuosi:  1749–1750
Rakennuttaja:  Asad al-Azem
Bruttoala:  5 500
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Azemin palatsi (arab. Wasr al-Azm‎ tai Beit al-Azem) on palatsi Syyrian pääkaupungissa Damaskoksessa. Sen rakennutti Damaskoksen osmanikauden aikainen kuvernööri Asad al-Azem 1700-luvulla. Nykyisin rakennus toimii taide- ja kansanperinnemuseona.
Palatsi

Azemin palatsi sijaitsee muurien ympäröimässä Damaskoksen vanhassakaupungissa Syyriassa lähellä esimerkiksi Umaijadi-moskeijaa. Alkujaan asuintaloksi rakennettu palatsi toimii nykyisin yleisölle avoimena taide- ja kansanperinnemuseona. Palatsin pinta-ala on noin 5 500 m². Sen arkkitehtuuri edustaa tyypillistä Damaskoksen asuinrakennusperinnettä. Palatsin pihaan on istutettu sitruuna- ja appelsiinipuita, jasmiineja, sypressejä ja rumeliineja.
Historia

Azemit (tai Azm) olivat vaikutusvaltainen suku Osmanien valtakunnan hallitsemassa Syyriassa 1700-luvulta lähtien. Sulayman al-Azem oli Damaskoksen kuvernööri vuoteen 1743 saakka, ja häntä seurasi virassa veljenpoika, Azemin palatsin rakennuttaja Asad al-Azem. Asad al-Azem vakiinnutti kuvernöörin tavallisesti huteran vallan ja pysyi virassaan harvinaisen pitkään, vuoteen 1757 saakka. Osa suvun vauraudesta käytettiin loistokkaan Azemin palatsin rakennuttamiseen. Rakennustyöt kestivät kaksi vuotta, ja työmaalla oli 800 työntekijää. Rakennus valmistui vuosina 1749–1750.
Rakennusta kunnostettiin vuonna 1830. Palatsi kärsi huomattavia vahinkoja ranskalaisten tulittaessa Damaskosta Syyrian suuren kapinan yhteydessä vuonna 1925. Suuri osa palatsin eteläosasta tuhoutui tuolloin tulipalossa. Palatsin korjaustyöt valmistuivat 34 vuotta niiden alkamisesta vuonna 1965.
Julkisivun yksityiskohtia.
Sisäpihaa.
Vuoden 1925 taisteluissa vaurioitunut palatsi.
Berit

| Berit |
| --- | --- |
Nimipäivä:   
– suomenkielinen:  –
– ruotsinkielinen:  1. helmikuuta
– ortodoksinen:  –
Muunnelmia:  –
Vastineita eri kielissä:  Bereta, Berita
Nimen alkuperä:  Birgit
Infobox OKNimi-testi OK: 
Berit on naisen etunimi, Birgit-nimen skandinaavinen muunnelma. Nimi on mukana Suomen ruotsinkielisessä nimipäiväkalenterissa ja sen nimipäivä on 1. helmikuuta.
Digi- ja väestötietoviraston tietojen mukaan Berit-nimen on Suomessa saanut 1900-luvun alusta vuoden 2019 loppuun mennessä 2 377 naista ja ainakin yksi mies. Suurin osa heistä on syntynyt vuosien 1920 ja 1959 välisenä aikana.
Tunnettuja Beritejä

Berit, suomalaisen laulaja Tuula Nordströmin taiteilijanimi
Berit "Bibi" Andersson, ruotsalainen näyttelijä
Berit Andnor Bylund, ruotsalainen poliitikko
Berit Aunli (o.s. Kvello), norjalainen maastohiihtäjä
Berit Berthelsen (o.s. Tøien), norjalainen pituushyppääjä ja viisiottelija
Berit Bertling, norjalainen kirjailija
Berit Högman, ruotsalainen sosiaalidemokraattisen työväenpuolueen poliitikko
Berit Johansson, ruotsalainen muotoilija
Berit Mørdre Lammedal, norjalainen maastohiihtäjä
Berit Lindholm, ruotsalainen oopperalaulaja
Berit Nesheim, norjalainen elokuvaohjaaja
Berit Paatsi, suomalainen maanmittausinsinööri
Berit Reiss-Andersen, Norjan Nobel-komitean puheenjohtaja
Berit Talpsepp-Jaanisoo, virolainen kuvataiteilija
Kuvitteellisia Beritejä

Berit, markiisi ja ritarikokelas David Eddingsin kirjasarjoissa Eleniumin taru ja Tamulin taru
Ato Boldon

| Mitalit | Mitalit | Mitalit |  |
| --- | --- | --- | --- |
|  Sydneyn olympialaisten 100 metrin mitalistit Ato Boldon etualalla.  |  Sydneyn olympialaisten 100 metrin mitalistit Ato Boldon etualalla.  |  Sydneyn olympialaisten 100 metrin mitalistit Ato Boldon etualalla.  |  |
Maa:   Trinidad ja Tobago
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Sydney 2000 | 100 m |  |
|  Pronssia | Atlanta 1996 | 100 m |  |
|  Pronssia | Atlanta 1996 | 200 m |  |
|  Pronssia | Sydney 2000 | 200 m |  |
| MM-kilpailut  | MM-kilpailut  | MM-kilpailut  |  |
|  Kultaa | Ateena 1997 | 200 m |  |
|  Hopeaa | Edmonton 2001 | 4x100 m |  |
|  Pronssia | Göteborg 1995 | 100 m |  |
|  Pronssia | Edmonton 2001 | 100 m |  |
Ato Boldon (s. 30. joulukuuta 1973 Port of Spain, Trinidad ja Tobago) on trinidadtobagolainen entinen pikajuoksija.
Boldon muutti 14-vuotiaana Yhdysvaltoihin, missä hän pelasi jalkapalloa. Hän osoittautui lahjakkaaksi pikajuoksijaksi ja lopetti jalkapallon peluun 1990-luvun alkupuolella. Vuonna 1992 hän voitti Soulissa juniorien maailmanmestaruuden sekä 100 että 200 metrillä.
Ensimmäisen aikuisten arvokisamitalinsa Boldon voitti 1995 Göteborgin MM-kisoista, missä hän oli sadalla metrillä kolmas. 1996 Atlantan olympialaisissa hän saavutti pronssia sekä sadalla että kahdellasadalla metrillä. 1997 Ateenassa Boldon voitti 200 metrillä Trinidad ja Tobagon ensimmäisen kultamitalin yleisurheilun MM-kilpailuista. 1998 Kansainyhteisön kisoissa Kuala Lumpurissa hän voitti kultaa sadalla metrillä ajalla 9,88. Vuonna 1999 hän kärsi loukkaantumisista, mutta palasi huippukunnossa 2000 Sydneyn olympialaisiin, missä voitti sadalla metrillä hopeaa ja kahdellasadalla pronssia. Vuonna 2001 hän kärähti efedriinistä, mutta selvisi varoituksella. 2001 Edmontonin MM-kisoissa hän oli aluksi neljännellä sijalla sadan metrin henkilökohtaisessa kilpailussa ja pronssilla viestissä, mutta kun Yhdysvaltain Tim Montgomery jäi kiinni dopingista, nousi hän molemmissa kilpailuissa yhden sijan ylöspäin.
Helmikuussa 2006 Boldon valittiin jäseneksi maansa senaattiin. Huhtikuussa 2007 uutisoitiin että Boldon jättää tehtävänsä kotimaansa parlamentissa ja siirtyy Saudi-Arabiaan pikajuoksuvalmentajaksi.
Henkilökohtaiset ennätykset

100 m: 9,86, 19. huhtikuuta 1998 Walnut
myös 17.6.1998 ja 16.6.1999 Ateena, 2.7.1999 Lausanne
28 kertaa alle 10 sekunnin
200 m: 19,77, 13. heinäkuuta 1997 Stuttgart
9 kertaa alle 20 sekunnin
Aiheesta muualla

Virallinen sivu
Miesten 100 metrin juoksun junioreiden maailmanmestarit
1986: Derrick Florence |
1988: Andre Cason |
1990: Davidson Ezinwa |
1992: Ato Boldon |
1994: Deji Aliu |
1996: Francis Obikwelu |
1998: Christian Malcolm |
2000: Mark Lewis-Francis |
2002: Darrel Brown |
2004: Ivory Williams |
2006: Harry Aikines-Aryeetey |
2008: Dexter Lee |
2010: Dexter Lee |
2012: Adam Gemili |
2014: Kendal Williams |
2016: Noah Lyles |
2018: Lalu Muhammad Zohri |
2021: Letsile Tebogo |
2022: Letsile Tebogo |
2024: Bayanda Walaza
Miesten 200 metrin juoksun junioreiden maailmanmestarit
1986: Stanley Kerr |
1988: Kevin Braunskill |
1990: Aleksandr Goremykin |
1992: Ato Boldon |
1994: Tony Wheeler |
1996: Francis Obikwelu |
1998: Christian Malcolm |
2000: Paul Gorries |
2002: Usain Bolt |
2004: Andrew Howe |
2006: Marek Niit |
2008: Christophe Lemaitre |
2010: Shōta Iizuka |
2012: Delano Williams |
2014: Trentavis Friday |
2016: Michael Norman |
2018: Jona Efoloko |
2021: Udodi Onwuzurike |
2022: Blessing Afrifah |
2024: Bayanda Walaza
Miesten 200 metrin juoksun maailmanmestarit
Anna Immonen

Anna Immonen (s. 1984) on suomalainen sopraano.
Immonen aloitti musiikin opinnot Keski-Savon musiikkiopistossa 1990 soittiminaan piano ja viulu. Hän opiskeli ensin laulua yksityisesti Mervi Rautiaisen johdolla sekä vuodesta 2004 lähtien Sibelius-Akatemiassa opettajanaan mezzosopraano Eeva-Liisa Saarinen. Immonen valmistui musiikin maisteriksi 2011 Sibelius-Akatemian kirkkomusiikin koulutusohjelmasta sekä 2017 Taideyliopiston Sibelius-Akatemian laulumusiikin aineryhmästä. Hän suoritti laulun A-tutkinnon erinomaisin arvosanoin keväällä 2015. Immonen on opiskellut myös Hochschule für Musik Carl Maria von Weber -musiikkikorkeakoulussa Dresdenissä 2013–2014.. Hän on osallistunut myös monille mestarikursseille opettajinaan muun muassa Olaf Bär, Soile Isokoski, Jorma Hynninen, Hannu Niemelä, Andreas Schmidt ja Jorma Silvasti.
Immonen on laulanut vuodesta 2007 Suomen kanttorikuorossa, myös kuoron solistina, Kuninkaantien muusikot -kokoonpanossa sekä kaudella 2010–2011 Savonlinnan oopperajuhlakuorossa. Hän on esiintynyt useiden kirkkomusiikkiteosten solistitehtävissä, kuten esimerkiksi Mozartin, Faurén ja Dvořakin Requiemit. Immonen on laulanut muun muassa Helsingin kaupunginorkesterin, Helsingin Barokkiorkesterin, sekä Kuopion, Mikkelin ja Kemin kaupunginorkesterien solistina.
Immonen voitti vuonna 2012 Kangasniemen laulukilpailun.
Immosen debyytti Savonlinnan oopperajuhlilla oli kesällä 2014 Taikahuilun Paminan roolissa. Suomen Kansallisoopperassa hän debytoi samana vuonna Figaron häiden kreivitär Almavivan roolissa.
Aiheesta muualla

Stellis Polaris Management, Anna Immonen (Arkistoitu – Internet Archive)
Assassin’s Creed: Brotherhood

| Assassin’s Creed: Brotherhood |
| --- | --- |

Kehittäjä:  Ubisoft Montreal
Julkaisija:  Ubisoft
Jakelija:  Steam, Ubisoft Store ja PlayStation Store
Suunnittelija:  Patrick Plourde Stephane Baudet  Patrice Désilets
Käsikirjoittaja:  Corey May Jeffrey Yohalem
Säveltäjä:  Jesper Kyd
Pelisarja:  Assassin’s Creed
Pelimoottori:  Anvil Havok
Julkaistu:   16. marraskuuta 2010 PlayStation 3, Xbox 360NA 16. marraskuuta 2010EU 19. marraskuuta 2010 Microsoft WindowsAU 17. maaliskuuta 2011EU 18. maaliskuuta 2011NA 22. maaliskuuta 2011 OS XEU 19. toukokuuta 2011NA 13. heinäkuuta 2011 PlayStation 4, Xbox One  15. marraskuuta 2016 
Lajityyppi:  toimintaseikkailu, hiiviskely
Pelimuoto:  yksinpeli, moninpeli
Ikäluokitus:  PEGI: 18
Alusta:  PlayStation 3, Xbox 360, Windows, Mac OS X
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Assassin’s Creed: Brotherhood on Ubisoft Montrealin kehittämä ja Ubisoftin julkaisema Assassin’s Creed -pelisarjaan kuuluva toimintaseikkailupeli. Peli on Ezio-trilogian toinen osa eli jatkoa Assassin’s Creed II:lle ja edeltäjä pelille Assassin’s Creed: Revelations. Peli julkaistiin marraskuussa 2010 PlayStation 3:lle ja Xbox 360:lle sekä maaliskuussa 2011 Microsoft Windowsille. Marraskuussa 2016 peli julkaistiin myös PlayStation 4:lle ja Xbox Onelle osana graafisesti paranneltua The Ezio Collection -kokoelmaa.
Pelaaminen

Assassin’s Creed: Brotherhoodin pelialueena toimii 1500-luvun alun Rooma. Alue on laaja, ja se sisältää useita tunnettuja nähtävyyksiä, kuten Colosseumin ja Pantheonin. Pelaajan tuhotessa kaupungin vartiotorneja, hän voi kunnostaa Roomaa ostamalla kiinteistöjä, kuten sepän- ja räätälinpuoteja, joka on hyvä tulonlähde ja avaa uusia tavaroita pelaajan ostettaviksi. Myös useat Rooman nähtävyyksistä ovat ostettavissa. Ezio voi myös käyttää Da Vincin uusia sotakoneita esim. Liitokone 2.0 joka on muuten sama kun Assassin's creed II:sä esiintyvä liitokone mutta tällä kerta sillä voi ampua. Pelaaja voi myös ohjata Vincin alkeellista tankkia.
Uutena ominaisuutena pelaaja voi värvätä Rooman sorrettuja kansalaisia assassiineiksi, jotka voivat suorittaa tehtäviä ja auttaa pelaajaa taisteluissa. Tarinan lisäksi peli sisältää lukuisia sivutehtäviä.
Pelaaminen > Moninpeli

Assassin’s Creed: Brotherhood on pelisarjan ensimmäinen peli, jossa on mahdollista pelata moninpeliä muita pelaajia vastaan. Brotherhoodin tekijätiimiin kuuluvan Patrice Desiletsin mukaan Assassin’s Creed II:n jälkeen moninpeli oli pelisarjan fanien eniten toivoma uudistus.
Moninpeli tarjoaa erilaisia pelimuotoja, joista useimmat muodostuvat ns. kissa ja hiiri -leikistä. Pelaajalla on salamurhattava kohde ja tavoite tehdä murha mahdollisimman huomaamattomasti. Jos kohde huomaa murhaajan ennen murhan tapahtumista, murhaaja ansaitsee vähemmän pisteitä, pisteitä hankkimalla pelaaja saa myös tasoja(level) kuten myös palkintoja. Pelaajalla on käytössä yli kymmenen persoonallista hahmoa joita voi kustomoida. Pelaaja saa myös erikoistaitoja ja apuvälineitä salamurhien helpottamiseksi, joita ovat muun muassa taito muuttua toiseksi hahmoksi hetken ajaksi ja heittoveitset.
Juoni

Ezio Auditore da Firenze säästää Rodrigo Borgian hengen ja pakenee setänsä Marion kanssa Vatikaanista Auditoren hallitsemaan Monteriggionin kaupunkiin. Rodrigon lapset, Italian kuninkaaksi aikova Cesare ja kuningattareksi aikova Lucrezia tuhoavat joukkoineen Monteriggionin ja tappavat Marion. Kostonhimoinen Ezio matkustaa Roomaan, jossa hän muun muassa liittolaisensa Niccolò Machiavellin ja vanhan ystävänsä Leonardo da Vincin avustuksella alkaa suistaa Borgian sukua pois vallasta. Ilmaiseksi ladattavassa Copernicus Conspiracy -lisäepisodissa Ezio tapaa myös Nikolaus Kopernikuksen.
Albanialainen musiikki

Albanialainen kansanmusiikkiryhmä.
Albanian musiikki on monipuolista ja monikulttuurista, koska Albania on ollut aina monien eri valtakuntien osana. Musiikki on aina ollut valtavan tärkeä vaikuttaja Albaniassa, vaikka albanialainen musiikki ei ole maailmalla tunnettua.
Musiikilla on Albaniassa aina ilmaistu kansallisia tunteita, mm. sosialismin aikana musiikki ylisti puoluetta. Nyt demokratian aikana se käsittelee monia tukahdutettuja perinteitä ja nykyisten puolueiden ja ideoiden tukemista. Sosialismin päättyminen johti myös popmusiikin nousuun, Ardit Gjebrean johdolla. Jollakin asteella sosialistit tukivat kansanmusiikkia, kunhan se yleisesti ylisti puoluetta, mutta sittemmin on palattu kansanomaisempaan tyyliin.
Maan eteläosassa on kehittynyt erityinen moniääninen laulutapa, joka muistuttaa bysanttilaista kirkkomusiikkia tai kirkonkellojen soittoa: vuorollaan yksi ääni laulaa pitkää ääntä urkupisteessä. Pohjoisosan laulut ovat yleensä yksiäänisiä.
Aiheesta muualla

Wikimedia Commonsissa on kuvia tai muita tiedostoja aiheesta .
Albmuzika.com
Bat for Lashes

Natasha Khan (2007).
Natasha Khan (25. lokakuuta 1979 Lontoo), taiteilijanimeltään Bat for Lashes, on englantilainen muusikko. Hän laulaa ja soittaa pianoa, bassokitaraa, kitaraa ja cembaloa.
Debyyttialbumi Fur and Gold ilmestyi 11. syyskuuta 2006. Khanista tuli tunnetumpi Mercury Prize (2007) ja BRIT Awards (2008) -ehdokkuuksien myötä. Toinen albumi Two Suns julkaistiin 6. huhtikuuta 2009. Myös toinen albumi oli ehdolla Mercury Prizen saajaksi ja Khan oli jälleen BRIT Awardsien paras naisartisti -ehdokkaana. Vuonna 2010 Khan oli mukana Twilight – Epäilys -elokuvan soundtrackilla kappaleella Let's Get Lost, jonka hän teki yhdessä Beckin kanssa. Kolmas albumi The Haunted Man julkaistiin 11. lokakuuta 2012. Tämänkin albumin myötä Khan oli ehdokkaana parhaaksi naisartistiksi BRIT Awardseissa.[lähde? ]
Bat for Lashes on esiintynyt Suomessa kahdesti, vuoden 2012 Provinssirockissa ja 2013 Flow-festivaalilla.
Diskografia > Albumit

Fur and Gold (2006)
Two Suns (2009)
The Haunted Man (2012)
The Bride (2016)
Diskografia > Singlet

The Wizard (2006)
Trophy (2006)
Prescilla (2007)
What's a Girl to Do? (2007)
Daniel (2009)
Pearl's Dream (2009)
Sleep Alone (2009)
Let's Get Lost (2010)
Laura (2012)
All Your Gold (2012)
A Wall (2013)
Kids In The Dark (2019)
Ander Capa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ander Capa Rodríguez
Syntymäaika: 8. helmikuuta 1992 (ikä 32)
Syntymäpaikka: Portugalete, Espanja
Pelipaikka: laitapuolustaja tai -linkki
Pituus: 176 cm
Junioriseurat
2001–2002: Danok Bat
2002–2005: Athletic Bilbao
2005–2011: Eibar
Seurat
| Vuodet | Seura | O | (M) |
| 2011–2012 | Eibar B | 34 | (2) |
| 2012–2018 | Eibar | 196 | (14) |
| 2018– | Athletic Bilbao | 88 | (5) |
 Seurajoukkueuran tilastot kattavat vain kansalliset sarjat, päivitetty 3. heinäkuuta 2021.
Ander Capa Rodríguez (s. 8. helmikuuta 1992 Portugalete, Espanja) on espanjalainen jalkapalloilija. Hän on edustanut Espanjan Primera Divisiónissa Eibaria ja Athletic Bilbaota sekä viimeksi Segunda Divisiónissa Levantea. Hän on pelipaikaltaan joko oikea laitapuolustaja tai laitalinkki.
Seurajoukkueura

Capa pelasi uransa ensimmäisen ammattilaisottelunsa Eibarin joukkueessa 18. elokuuta 2013 Real Jaénia vastaan. Ensimmäisen maalinsa hän teki 28. syyskuuta 2013 ottelussa Sporting de Gijónia vastaan.
Kaudella 2013–2014 Capa pelasi yhteensä 31 sarjaottelua ja teki niissä kaksi maalia, jonka päätteeksi seura nousi ensimmäistä kertaa historiassaan maan pääsarjaan Primera Divisióniin. Hän pelasi ensimmäisen ottelunsa maan korkeimmalla sarjatasolla 24. elokuuta 2014, jossa Eibar kohtasi kotikentällään Real Sociedadin.
19. marraskuuta 2015 Capa teki seuran kanssa vuoteen 2018 asti ulottuvan jatkosopimuksen.
1. syyskyyta 2017 Capa teki nelivuotisen sopimuksen baskiseura Athletic Bilbaon kanssa. Sopimus astui voimaan heinäkuussa 2018.
Aiheesta muualla

Ander Capan tilastot BDFutbol-sivustolla (englanniksi)
Ander Capan tilastot Soccerway-sivustolla (englanniksi)
Balkanin taistelut (ensimmäinen maailmansota)

Balkanin taistelut ovat ympärys- ja keskusvaltojen välisiä taisteluita ensimmäisessä maailmansodassa Balkanilla. Keskusvalloista alueen taisteluihin osallistuivat Itävalta-Unkari, Bulgaria ja Saksan keisarikunta sekä ympärisvalloista Ranska, Montenegro, Venäjän keisarikunta, Serbia ja Yhdistynyt kuningaskunta sekä myöhemmin ympärysvaltoihin liittyneet Romania ja Kreikka.
Serbian taistelut

Itävalta yritti ensin suoraan vallata Serbian. Alussa Serbia onnistui kahdesti torjumaan Itävallan joukot, mutta syksyllä 1915 Saksan, Itävallan ja Bulgarian yhteishyökkäyksen jälkeen serbiarmeijan rippeet vetäytyivät Albaniaan.
Romanian taistelut

Romania oli ennen sotaa Itävalta-Unkarin liittolainen, mutta se liittyi ympärysvaltoihin elokuussa 1916. Syynä tähän oli halu vallata Transilvania. Aluksi Romanian joukot etenivät nopeasti Transilvanian puolelle. Saksa ja Itävalta iskivät takaisin syyskuun alussa. August von Mackensenin johdolla ne etenivät lokakuussa Mustanmeren rannalle ja valtasivat marraskuussa Bukarestin.
Albanian taistelut

Hieman ennen ensimmäiseen maailmansotaan liittymistään Italia miehitti joulukuussa 1914 Albanialle kuuluneen Vloren satamakaupungin. Sotaan liityttyään Italia laajensi syksystä 1916 alkaen miehittämäänsä Albanian aluetta etelämmäksi. Ympärysvaltojen luvalla Italia miehitti Epeiroksen pakottaen puolueettoman Kreikan joukot vetäytymään alueelta. Kesäkuussa 1917 Italia julisti miehittämänsä Keski- ja Etelä-Albanian alueet protektoraatikseen ja Pohjois-Albania jaettiin Serbian ja Makedonian kesken. Lokakuun loppuun 1918 mennessä Ranskan ja Italian joukot olivat riisuneet aseista Albaniassa olleet Itävalta-Unkarin joukot.
Aiheesta muualla

Romanian draama. Neuvotteliko Venäjä v. 1916 Itävallan ja Saksan kanssa Romanian jakamisesta? Venäjän petos antoi maalle lopullisen iskun, Hakkapeliitta, 22.11.1932, nro 47, s. 20, Kansalliskirjaston digitaaliset aineistot
Ashraf Pahlavi

Prinsessa Ashraf Pahlavi 1970-luvulla.
Ashraf ol-Molouk Pahlavi (pers. ‏اشرف الملوک پهلوی‎‎; 26. lokakuuta 1919 Teheran, Persia – 7. tammikuuta 2016 Monte Carlo, Monaco) oli iranilainen prinsessa ja Iranin viimeisen šaahin Mohammed Reza Pahlavin kaksoissisar. Prinsessa Ashraf pyrki edistämään naisten oikeuksia kansainvälisellä tasolla ja toimi Yhdistyneiden kansakuntien (YK) luottamustehtävissä. Hän oli myös merkittävä ja kiistelty vallankäyttäjä Iranissa veljensä hallituskaudella.
Elämänvaiheet > Perhe ja nuoruus

Ashrafin vanhemmat olivat Reza Pahlavi ja tämän puoliso Tadj ol-Molouk. Ashraf ja Mohammed Reza Pahlavi olivat kaksoset. Heidän isänsä syrjäytti vallankaappauksella aiemman Qajar-dynastian, kohosi vuonna 1925 šaahiksi ja pyrki nykyaikaistamaan Irania. Sujuvasti ranskaa ja englantia puhunut Ashraf esiintyi julkisuudessa länsimaihin suuntautuneena modernina naisena. Vuonna 1934 šaahitar Tadj, Ashraf ja hänen sisarensa Shams esiintyivät julkisesti ilman naisten perinteistä huntua. Ashraf ei kuitenkaan päässyt opiskelemaan yliopistoon, sillä isä määräsi hänet naimaan vain 18-vuotiaana poliitikko Ali Ghavamin. He erosivat vuonna 1941, ja kolme vuotta myöhemmin Ashraf meni naimisiin korkean ilmailuhallinnon virkamiehen Ahmed Shafiqin kanssa, mutta myös tämä liitto päättyi eroon vuonna 1960. Ashrafin kolmas puoliso oli tohtori Mehdi Boushehri. Hänelle syntyi kahdesta ensimmäisestä avioliitostaan kolme lasta: pojat Shahram (s. 1939) ja Shahriar (s. 1945) sekä tytär Azadeh (s. 1951).